През 1791 г. Жак Ебер е на Марсово поле и преживява последвалото клане на Марсово поле, извършено от Националната гвардия на Лафайет. Същата година Ебер става член на Клуба на корделиерите и е избран за негов председател през 1792 г. Като член на клуба Ебер получава място в Парижката община (комуна). Като такъв участва в атаката на Тюйлери от 10 август 1792 г. През същия месец той става член на Якобинския клуб и пламенно защитава последвалите след това Септемврийски кланета. На 22 декември 1792 г. Ебер е избран за втори заместник-прокурор на Парижката комуна. До август 1793 г. Ебер участва в кампанията срещу жирондистите. На 24 май 1793 г. той е арестуван по заповед на Комитета за обществено спасение, но под натиска на санкюлотите е освободен три дни по-късно.